ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιουνίου 1996 για την τροποποίηση της απόφασης 94/807/ΕΚ για τη θέσπιση ειδικού προγράμματος έρευνας και τεχνολογικής ανάπτυξης συμπεριλαμβανομένης της επίδειξης στον τομέα της συνεργασίας με τρίτες χώρες και διεθνείς οργανισμούς (1994-1998) (96/392/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι, για την παγκοσμιοποίηση των δραστηριοτήτων Ε& ΤΑ, απαιτείται η Κοινότητα να διαμορφώσει και να εφαρμόσει στρατηγική διεθνούς συνεργασίας στα θέματα Ε& ΤΑ που να συμφωνεί με τους στόχους της συνθήκης 7 ότι η Επιτροπή υπέβαλε ανακοίνωση για τις προοπτικές διεθνούς συνεργασίας στην έρευνα και την τεχνολογική ανάπτυξη 7

ότι προέχει να συνεχιστεί η επιστημονική και τεχνολογική συνεργασία με τα Νέα Ανεξάρτητα Κράτη της πρώην Σοβιετικής Ένωσης (ΝΑΚ) στο πλαίσιο γενικευμένης διαδικασίας μετασχηματισμού στις χώρες αυτές με στόχο να υποστηριχθεί η σταθεροποίηση του επιστημονικού τους δυναμικού 7

ότι, στις 18 Μαΐου 1995, η Επιτροπή υπέβαλε ανακοίνωση σχετικά με τις προοπτικές της επιστημονικής και τεχνολογικής συνεργασίας με τα νέα ανεξάρτητα κράτη της πρώην Σοβιετικής Ένωσης, και ιδίως σχετικά με τη συμμετοχή της Κοινότητας στη διεθνή ένωση για την προαγωγή της συνεργασίας με τους επιστήμονες των ΝΑΚ (ΙΝΤΑS) 7

ότι το Ευρωπαϊκό Κοινοβούλιο, στο ψήφισμά του της 27ης Οκτωβρίου 1995, εξέφρασε την υποστήριξή του για τη συνέχιση της κοινοτικής συμμετοχής στην ΙΝΤΑS μετά το 1995 και μέχρι την ολοκλήρωση του τέταρτου προγράμματος-πλαισίου 7

ότι, στην απόφαση 94/807/ΕΚ (4), επιβεβαιώθηκε η συμμετοχή της Κοινότητας στην πιλοτική φάση της ΙΝΤΑS έως τα τέλη του 1995 και ορίσθηκε ότι κοινοτική συμμετοχή στην ΙΝΤΑS πέραν της 31ης Δεκεμβρίου του 1995 υπόκειται στον όρο της έκδοσης απόφασης του Συμβουλίου με την οποία θα επιτρέπεται η συμμετοχή αυτή 7

ότι, στις 30 Οκτωβρίου 1995, το Συμβούλιο συμφώνησε ότι η κοινοτική συμμετοχή στην ΙΝΤΑS θα πρέπει να συνεχισθεί μετά τις 31 Δεκεμβρίου 1995 και μέχρι το τέλος της περιόδου που καλύπτεται από το τέταρτο πρόγραμμα-πλαίσιο (31 Δεκεμβρίου 1998), υπό ορισμένες προϋποθέσεις και περαιτέρω βελτιώσεις στον τρόπο λειτουργίας της ΙΝΤΑS προκειμένου, ιδίως, να αντανακλάται καλύτερα η βαρύτητα της συμμετοχής της Κοινότητας στην ΙΝΤΑS 7

ότι μερικές από τις εν λόγω προϋποθέσεις έχουν ήδη πληρωθεί, και κυρίως ότι θα πρέπει να τροποποιηθεί το καταστατικό της ΙΝΤΑS ώστε να εξασφαλισθεί ότι οι αποφάσεις για τις οποίες απαιτείται πλειοψηφία των δύο τρίτων της γενικής συνέλευσης, να λαμβάνονται με τη σύμφωνη γνώμη της Κοινότητας, εκπροσωπούμενης από την Επιτροπή, και ότι η Επιτροπή πρέπει να αναλάβει την προεδρία της γενικής συνέλευσης της ΙΝΤΑS 7

ότι η παράταση της ΙΝΤΑS δεν θα δημιουργήσει προηγούμενο για άλλους τομείς, επιστημονικής και τεχνικής συνεργασίας μεταξύ της Κοινότητας και τρίτων χωρών 7

ότι η Επιτροπή θα προτείνει να ισχύουν τυποποιημένες διαδικασίες για την εφαρμογή διεθνούς ερευνητικής συνεργασίας στα μελλοντικά προγράμματα-πλαίσια 7

ότι θα πρέπει να εξακολουθήσουν να χορηγούνται στην ΙΝΤΑS κατάλληλοι και σταθεροί κοινοτικοί πόροι 7 ότι έχει μεγάλη σημασία να διευρυνθεί η βάση χρηματοδότησης της ΙΝΤΑS, και ιδίως να προσελκυσθούν πρόσθετες συνεισφορές 7

ότι κατά την κοινοτική χρηματοδότηση των δραστηριοτήτων της ΙΝΤΑS θα πρέπει να ληφθεί υπόψη η ανάγκη της συνεργασίας σε άλλες περιοχές στρατηγικού ενδιαφέροντος για την Κοινότητα, και ιδίως στην Κεντρική και την Ανατολική Ευρώπη και τη Μεσόγειο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα Ι της απόφασης 94/807/ΕΚ, στο τμήμα Α2. με τον τίτλο «Συνεργασία με τις χώρες της Κεντρικής και της Ανατολικής Ευρώπης και με τα νέα ανεξάρτητα κράτη της πρώην Σοβιετικής Ένωσης» η περίπτωση που αρχίζει με τις λέξεις «τη διεθνή ένωση για την προαγωγή της συνεργασίας . . .» και τελειώνει με τις λέξεις «. . . να επιτρέψει τη συμμετοχή της Κοινότητας» αντικαθίσταται από το ακόλουθο κείμενο:

«- τη συμμετοχή της Κοινότητας στη διεθνή ένωση για την προαγωγή της συνεργασίας με τους επιστήμονες των νέων ανεξάρτητων κρατών της πρώην Σοβιετικής Ένωσης (ΙΝΤΑS), ιδίως μέσω χρηματοδοτικής συνεισφοράς που θα καλύπτει περίπου το ήμισυ των πόρων που χορηγούνται ετησίως για τη συνεργασία με αυτά τα νέα ανεξάρτητα κράτη στο πλαίσιο του παρόντος προγράμματος και για τις δραστηριότητες που συμβαδίζουν με τους στόχους του.»

Άρθρο 2

Η παρούσα απόφαση απευθύνεται στα κράτη μέλη.

Λουξεμβούργο, 20 Ιουνίου 1996.

Για το Συμβούλιο

Ο Πρόεδρος

P. BERSANI

(1) ΕΕ αριθ. C 21 της 25. 1. 1996, σ. 26.

(2) ΕΕ αριθ. C 65 της 4. 3. 1996, σ. 201.

(3) Γνώμη που διατυπώθηκε στις 25 Απριλίου 1996 (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 334 της 22. 12. 1994, σ. 109.